《余山 其七》
元代·清珙

满头白发瘦棱层，日用生涯事事能。木臼秋分舂白朮，竹筐春事晒朱藤。

黄精就买山前客，紫菜长需海外僧。谁道新年七十七，开池栽藕种茭菱。

作者简介：（1272—1352）元僧。常熟人，字石屋。俗姓温。住当湖之福源。尝作偈云：“拾得断麻穿破衲，不知身在寂寥中。”后退居霅溪西之天湖，吟讽自适。有《石屋诗集》。